पाएं अपने शहर की ताज़ा ख़बरें और फ्री ई-पेपरडाउनलोड करें
ब्रिटेन में खेली जा रही चैंपियंस ट्रॉफी में वेस्टइंडीज ने भारत के सामने जीत के लिए 234 रनों की चुनौती पेश की है.
इससे भारतीय कप्तान महेन्द्र सिंह धोनी ने टास जीत कर पहले गेंदबाजी करने का फैसला किया. वेस्टइंडीज की टीम 50 ओवर में 9 विकेट खोकर 233 रन बना सकी.
वेस्टइंडीज की शुरुआत अच्छी नहीं रही. कप्तान और धाकड़ बल्लेबाज क्रिस गेल सस्ते में ही आउट हो गए.
वो अपनी टीम के लिए महज 21 रन ही जोड़ सके. क्रिस गेल का विकेट अश्वनी कुमार ने लिया.
इसके बाद जानसन चार्ल्स और डैरेन ब्रावो ने पारी को संभालने की कोशिश की. चार्ल्स 60 रन बनाकर जडेजा की गेंद पर आउट हुए.
दूसरी ओर डैरेन ब्रावो 35 रन बनाकर अश्विन को अपना विकेट थमा बैठे.जडेजा चमके
इसके बाद वेस्टइंडीज की पारी उस समय लड़खड़ाने लगी जब रविन्द्र जड़ेजा ने मार्लन सैमुअल्स और रामनरेश सरवन, दोनों को महज एक रन के व्यक्तिगत स्कोर पर आउट कर दिया.
भारत की तरफ से सबसे सफल गेंदबाज जड़ेजा रहे, जिन्होंने 36 रन देकर 5 विकेट चटकाए. इसके अलावा भुवनेश्वर कुमार, उमेश यादव, इशांत शर्मा और अश्विन को एक-एक विकेट मिले.
अब अगर भारत ये मैच जीत लेता है तो सेमीफाइल की उसकी राह काफी आसान हो जाएगी.
भारत और वेस्टइंडीज ग्रुप बी की टीमें हैं. दोनों फिलहाल दो-दो अंक के साथ बराबरी के स्तर पर हैं.
भारत का पिछला मैच दक्षिण अफ्रीका के साथ था. इस मैच में भारत ने दक्षिण अफ्रीका को 26 रन से शिकस्त दी थी.
(मैच का ताजा हाल जानने के लिए यहां क्लिक करें)तगड़ी चुनौती
कहा जा रहा था कि मैच में क्रिस गेल और महेन्द्र सिंह धोनी की निजी काबलियत का भी टेस्ट होगा.
धोनी जितने शातिर और सफल कप्तान हैं गेल उतने ही धाकड़ बल्लेबाज.
हाल ही में संपन्न हुए आईपीएल मैचों में गेल ने शानदार बल्लेबाजी का प्रदर्शन किया था.
हालांकि वो मैच 20-20 ओवर के थे जबकि चैंपियंस ट्रॉफी के मैच 50-50 ओवर के होते हैं.
1983 का विश्व कप जीतने के बाद ये पहली बार है जब इंग्लैंड की धरती पर भारत और वेस्टइंडीज की भिड़ंत हो रही है.
जब इस बारे में धोनी से पूछा गया तो उन्होंने कहा,\"वो बहुत पहले की बात है. उस समय तो मेरा जन्म ही हुआ था. मैं साल 1981 में जन्मा हूं. इसलिए मैं इस बारे में कुछ नहीं कह सकता.”कामयाब रणनीति
हालांकि उन्होंने ये भी कहा, “जहां तक गेल की खेल प्रतिभा की बात है, तो ये तो खेल पर हमेशा ही हावी रही है. वे उन प्रतिभाशाली खिलाड़ियों में से रहे हैं जिनका खेल और हार जीत पर बड़ा प्रभाव रहा है.”
बातचीत में धोनी ने माना था कि गेल को जल्द से जल्द आउट करना टीम इंडिया के लिए फायदेमंद होगा.
फिलहाल धोनी अपनी रणनीति में कामयाब भी दिख रहे हैं.
मैच से पहले धोनी ने उम्मीद जताई थी कि मैच काफी रोमांचक होगा.
उन्होंने कहा था, \"यदि हम आज के मैच में क्रिस गेल जैसे बल्लेबाजों का विकेट नहीं ले पाए तो इस बात की ज्यादा संभावना बनेगी कि वे हमें मैच से बाहर कर देंगे.\"
(बीबीसी हिन्दी के एंड्रॉएड ऐप के लिए आप यहाँ क्लिक कर सकते हैं. ताजा अपडेट्स के लिए आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn